Trygve Dalseg

Olav Trygve Dalseg (født 15. september 1898, død 12. april 1987) var en norsk forretningsmann og markedsfører.

Han ble født i Ringebu i Gudbrandsdalen. Han arbeidet i Hjemmet og Morgenbladet samt var involvert i film, bl.a. var han produsent for den nå tapte Strandhugg paa Kavringen, før han startet en karriere innen markedsføring og reklame. Han hadde en tid et eget markedsføringsbyrå kalt Dalseg Markedsføring. Han var også tilknyttet Institutt for Markedsføring og var æresmedlem av  Reklamebyråforeningen (i dag en del av Kreativt Forum) som eide Instituttet. Han fikk en æres-medalje fra de nordiske forbund i 1956. Allerede i 1947 ble han hedret med  St. Olavs Orden for sin innsamlingsaksjon for Nasjonalhjelpen. Han døde i 1987.

 Referanser 

Kategori:Personer fra Ringebu kommune
Kategori:Fødsler i 1898
Kategori:Dødsfall i 1987
Kategori:Norske forretningsfolk
Kategori:Riddere av 1. klasse av St. Olavs Orden